બેંગ્લોરઃ જ્યાં ભારતીય ક્રિકેટ સચિન તેંડુલકરને લઇને ઇન્ટરનેશનલ મીડિયા તેમના ગુણોના વખાણ કરી રહ્યું છે , તો બીજી તરફ પાકિસ્તાની મીડિયાનું કહેવું છે કે , સચિન વગર ભારતીય ક્રિકેટ દરિદ્ર તઇ જશે કારણ કે , સચિન માત્ર એક ખેલાડી નથી પરંતુ એક બ્રાન્ડ છે , જેના કારણે ભારતીય લોકો તેમની દરેક વાત પર વિશ્વાસ કરે છે . પાકિસ્તાની મીડિયાના આ અહેવાલ બાદ સચિનને લઇને લોકો પણ ફેસબુક પર પોતાની પ્રતિક્રિયા આપવા લાગ્યા છે . કેટલાક લોકોએ ફેસબુક પર લખ્યું છે કે સચિન વગર ક્રિકેટ . . . જાણે કે ઘરેણા વગરની દુલ્હન , સચિન વગર ક્રિકેટ . . . જાણે કે મીઠાં વગરનું ભોજન , સચિન વગર ક્રિકેટ જાણે કે મિઠાશ વગરની મિઠાઇ , સચિન વગર ક્રિકેટ . . . જાણે કે રસ વગરના ફળ , સચિન વગર ક્રિકેટ . . . જાણે કે મૂર્તિ વગરનું મંદિર , સચિન વગર ક્રિકેટ . . . જાણે કે પાણી વગરની નદી , સચિન વગર ક્રિકેટ . . . જાણે કે ઝાડ - પાન વગરનું જંગલ , સચિન વગર ક્રિકેટ . . . જાણે કે શ્વાસ વગરનું શરીર , સચિન વગર ક્રિકેટ . . . જેમકે અત્યારની ભારતીય ટીમ . . . અલવિદા સચિન . . . હવે ટીવી પર જ્યારે મેચ જોઇશું તો તમારા વગર એ મેચ નીરસ હશે , પરંતુ 24 વર્ષ સુધી દેશના ખેલ પ્રેમીઓને ખુશીઓ આપવા બદલ ધન્યવાદ . . . . તો બીજી તરફ બૉલીવુડે પણ સચિન માટે કહ્યું છે કે , ભલે સચિનની ક્રિકેટની ઇનીંગ ખતમ થઇ રહી હોય , પરંતુ ક્રિકેટના બાદશાહ સચિન આવનારી પેઢીને હંમેશા પ્રેરિત કરતા રહેશે . તમને અંદાજો આવી ગયો હશે કે ક્રિકેટ પ્રેમી પોતાના ભગવાન સચિનની નિવૃત્તિની જાહેરાતથી કેટલી હદે નિરાશ થઇ ગયા છે . તમને જણાવી દઇએ કે ક્રિકેટની દુનિયાના સરતાજ સચિને ગયા અઠવાડિયે જાહેરાત કરી હતી કે , નવેમ્બરમાં વેસ્ટ ઇન્ડિઝ સાથે પોતાની 200મી ટેસ્ટ મેચ રમ્યા બાદ તેઓ આંતરરાષ્ટ્રીય ક્રિકેટમાંથી નિવૃત્તિ લઇ લેશે .